Teddem-d seg yiciwi-s taqedduḥt n usɣaṛ, tegzem-d seg useklu yiwen n uhraw, dɣa kecmen ɣer taddart. Ṛuḥen akken tawwurt tawwurt. Tilemẓit tessen amek tetteddu di tzenqatin-nni, amzun akken iḍelli kan i ten-teffeɣ. Temlal-d akk tilawin tessen, xas akken uɣalent meqqṛit, ttawint-as-d seksu, tamtunt, zzit, maca deg yiderbalen-nni n tɛeṭṭaṛt, ula d yiwet ur tt-teɛqil. Mi tewweḍ ɣer uxxam n Yidmim, ul-is isker aḥiḥa. Si beṛṛa ur ibeddel ara...